Tasekla tamaziɣt ur teqqim ara deg tewsatin timensayen i yerzan tamedyazt, tamacahut, izan d lemɛun llant s wudem n timawit. Deg tlemmast n lqern wis 20, i d bdant ssenulfunt-d leṣnaf n tewsatin timaynutin iwin-ten-id si tsekla tamaɣribit d tsekla tafransist, tesɛa azal deg uɛaned n yimyura iqbayliyen daɣen ula d imeɣriyen. Kraḍ n tewsatin i d-yeṭṭafaren anagraw n yisenfaren: tullist, amezgun, ungal5. Tawsit-agi tanggarut fell-as ad nawi awal, ara nexdem tiẓri tasentalant i yerzan tasnamekt d tesnamka i wungal Taɛekkast n lejdud n BENAZZOUZ Naima deg tezrewt n taggara n uswir n master2.